Kaarlo Linkola

Kaarlo LINKOLA (6-a de junio 1888 en Joensuu – 27-a de aprilo 1942 en Helsinko) estis finna plantosciencisto. Li fariĝis doktoro en 1916, profesoro de plantoscienco de Universitato de Turkuo en 1922, unua finnlingva profesoro de plantoscienco de Universitato de Helsinko en 1925, ĉefo de plantoscienca instituto de Universitato de Helsinko en 1926 kaj rektoro de Universitato de Helsinko en 1938. Li kontribuis al la fondo de naciaj parkoj kaj naturrezervejoj en Finnlando. Kaarlo Linkola havis el sia unua geedzeco filon Anssi (1921–1941), kiu falis en Daŭriga milito kaj el sia dua geedzeco filinon Aira (1930–) kaj filojn Pentti (1932–2020) kaj Martti (1936–2011). Linkola mortis je komplikoj de prostata kancera operacio.

Kategorio:Finnaj sciencistoj
Kategorio:Botanikistoj